赵汝腾
与张草庐予欲嗣奏聘君草庐寄声止予歌以答之
姑蔑之墟，郡郭之隅。
幽閴兮陋巷，卑渫兮绳枢。
真人兮匵藏，道貌兮山臞。
有时兮过市，徐行兮当车。
天津游兮闻鹃而慨汉，鹿门登兮采药而踌躇。
明月兮啸咏，白云兮卷舒。
我评其人，陶邵之徒。
畴昔岁兮司银台，力抗疏兮徵玉庐。
朝奏墨兮欲下，暮出昼兮尼。
诸君一笑兮草芥，余三惜兮璠玙。
拟笺天兮嗣请，近因风兮止余。
仰高致兮慕予，积卑忱兮原摅。
善不进兮不已，终当谅乎纯愚。